EkBass/fiwiki-20250220-pages-articles huggingface dataset:
Waite

Waite on muun muassa seuraavien henkilöiden sukunimi: * Arthur Edward Waite (1857–1942), yhdysvaltalainen okkultisti * Fred Waite (1853–1895), yhdysvaltalainen cowboy ja poliitikko * Jimmy Waite (s. 1969), kanadalainen jääkiekkomaalivahti * John Waite (s. 1952), brittiläinen muusikko * Ralph Waite (1928–2014), yhdysvaltalainen näyttelijä
Gene

Gene () on englanninkielinen miehen etunimi. Se on muunnelma englanninkielisestä nimestä Eugene, joka puolestaan on muunnelma kreikankielisestä nimestä Eugenios (), joka tarkoittaa "hyvin syntynyttä".Gene, Behind the Name, viitattu 4.6.2023.Eugene, Behind the Name, viitattu 4.6.2023. Suomessa etunimi Gene on vuoteen 2023 mennessä annettu yhteensä alle 65 miehelle ja alle 35 naiselle.Nimipalvelu, Digi- ja väestötietovirasto, viitattu 4.6.2023. == Tunnettuja Gene-nimisiä == * Gene Adam, laulaja * Gene Amdahl (1922–2015), yhdysvaltalainen tietokonesuunnittelija * Gene Austin (1900–1972), yhdysvaltalainen tenorilaulaja * Gene Autry (1907–1998), yhdysvaltalainen näyttelijä * Gene Barry (1919–2009), yhdysvaltalainen näyttelijä * Gene Chandler (s. 1937), yhdysvaltalainen soulmuusikko * Gene Clark (1944–1991), yhdysvaltalainen muusikko * Gene Cole (1928–2018), yhdysvaltalainen pikajuoksija * Gene Conley (1930–2017), yhdysvaltalainen baseballpelaaja ja koripalloilija * Gene Deitch (1924–2020), yhdysvaltalainen animaattori ja sarjakuvataiteilija * Gene DiNovi (s. 1928), yhdysvaltalainen muusikko * Gene Force (1916–1983), yhdysvaltalainen kilpa-autoilija * Gene Fullmer (1931–2015), yhdysvaltalainen nyrkkeilijä * Gene Haas (s. 1952), yhdysvaltalainen liikemies * Gene Hackman (s. 1930), yhdysvaltalainen näyttelijä * Gene Handley (1914–2009), yhdysvaltalainen baseballpelaaja * Gene Hartley (1926–1993), yhdysvaltalainen kilpa-autoilija * Gene Hickerson (1935–2008), yhdysvaltalainen amerikkalaisen jalkapallon pelaaja * Gene Hoglan (s. 1967), yhdysvaltalainen metallimuusikko * Gene Kelly (1912–1996), yhdysvaltalainen laulaja, näyttelijä ja tanssija * Gene Krupa (1909–1973), yhdysvaltalainen jazzmuusikko * Gene Kurkijärvi (s. 1967), suomalainen arkkitehti ja sarjakuvataiteilija * Gene Littler (1930–2019), yhdysvaltalainen golfaaja * Gene Lockhart (1891–1957), kanadalainen näyttelijä * Gene Mako (1916–2013), yhdysvaltalainen tennispelaaja * Gene Pitney (1940–2006), yhdysvaltalainen popmuusikko * Gene Pukall (s. 1975), saksalainen nyrkkeilijä * Gene Reynolds (1923–2020), yhdysvaltalainen näyttelijä * Gene Robinson (s. 1947), yhdysvaltalainen episkopaalinen piispa * Gene Roddenberry (1921–1991), yhdysvaltalainen televisiokäsikirjoittaja ja -tuottaja * Gene Roth (1903–1976), yhdysvaltalainen näyttelijä * Gene Saks (1921–2015), yhdysvaltalainen näyttelijä ja ohjaaja * Gene Sarazen (1902–1999), yhdysvaltalainen golfaaja * Gene Sharp (1928–2018), yhdysvaltalainen politiikan tutkija ja kirjailija * Gene Short (1953–2016), yhdysvaltalainen koripalloilija * Gene Shue (1931–2022), yhdysvaltalainen koripalloilija * Gene Simmons (s. 1949), yhdysvaltalainen rockmuusikko * Gene Tierney (1920–1991), yhdysvaltalainen näyttelijä * Gene Tunney (1897–1978), yhdysvaltalainen nyrkkeilijä * Gene Vincent (1935–1971), yhdysvaltalainen rockmuusikko * Gene Wilder (1933–2016), yhdysvaltalainen näyttelijä * Gene Wolfe (1931–2019), yhdysvaltalainen kirjailija Kuvitteellisia henkilöitä: * Gene Hunt, hahmo televisiosarjassa Life on Mars == Lähteet == Luokka:Etunimet
Audiovisuaalisen alan tekijät

Audiovisuaalisen alan tekijät ry (Avate) on syyskuussa 2019 perustettu Suomen elokuvaohjaajaliiton (SELO), Suomen Näytelmäkirjailijat ja Käsikirjoittajat ry:n (SUNKLO) ja Suomen Näyttelijäliiton yhteinen järjestö. Avate valvoo jäsenjärjestöjensä jäsenten ammatillisia, tekijänoikeudellisia, taloudellisia ja taiteellisia etuja. Järjestö pyrkii audiovisuaalisen alan ohjaajien, näyttelijöiden ja käsikirjoittajien tekijänoikeuksia hallinnoivaksi ja tekijänoikeuskorvauksia jakavaksi tekijänoikeusjärjestöksi. Matti Numminen valittiin järjestön toiminnanjohtajaksi 2022. == Lähteet == Luokka:Suomalaiset elokuva-alan järjestöt
103\. hikō sentai

103\. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin elokuussa 1944 Kameyamassa. Se muodosti 101. ja 102. hikō sentain kanssa 100. hikōdanin.Hata et al 2002 s. 172–173 Sentai oli kotisaarten puolustuksessa, kunnes se siirrettiin maaliskuussa 1945 puolustamaan Okinawaa. Olemassaolonsa aikana sentai menetti kaikkiaan 38 lentäjää. == Kalusto == Yhtymän kalustona olivat: *Nakajima Ki-43 Hayabusa koulukoneina *Nakajima Ki-84 Hayate lokakuu 1944 – sodan loppuun == Komentajat == Olemassolon ajan yhtymän komentajana oli majuri Michiaki Tojo. == Lähteet == * === Viitteet === 3 Luokka:Keisarillisen Japanin armeijan ilmavoimat
104\. hikō sentai

104\. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin heinäkuussa 1944 Ozukissa 4. hikō sentain luovuttamista joukoista. Syyskuussa 1943 Sunjiassa lähellä Harbinia perustettiin tilapäinen hävittäjälaivue, joka elokuussa 1944 nimettiin 25. dokuritsu hikō chutaiksi. Laivue oli sentain alaisuudessa.Hata et al 2002 s. 172 == Kalusto == Sentain kalustona olivat: *Nakajima Ki-43 Hayabusa elokuu 1944 – sodan loppuun *Nakajima Ki-44 syyskuu 1944 – kevät 1945 *Nakajima Ki-84 Hayate 25\. dokuritsu hikō chutain kalustona olivat: *Nakajima Ki-27 syyskuu 1943 – elokuu 1944 *Nakajima Ki-44 elokuu – syyskuu 1944 *Kawasaki Ki-45kai syyskuu 1944 – sodan loppuun == Komentajat == Yhtymän komentajana olivat: *majuri Yamato Takiyama elokuu 1944 – toukokuu 1945 *kapteeni Yasuke Okazaki toukokuu 1945 – sodan loppuun 25\. dokuritsu hikō chutain päälliköinä olivat: *kapteeni Kaname Nagai syyskuu 1943 – maaliskuu 1944 *kapteeni Tadao Ikeda maaliskuu – marraskuu 1944 *kapteeni Takeo Matsumoto marraskuu 1944 – sodan loppuun == Lähteet == * === Viitteet === Luokka:Keisarillisen Japanin armeijan ilmavoimat
Amerikankurppo

Amerikankurppo (Nycticryphes semicollaris) on kurppoihin kuuluva lintulaji. Lajia tavataan Etelä-Amerikassa. == Koko ja ulkonäkö == Amerikankurppo kasvaa 19–22 cm pitkäksi. Sukupuolet muistuttavat toisiaan ulkonäöltään. Lajin pää, rinta, selkä ja siivet ovat tumman ruskeat. Päälaki on musta, ja päässä on valkoinen silmäkulmajuova. Amerikankurpon siipien yläpuolelta rintaan kulkee vaalea juova. Siivissä on valkoisia laikkuja. Linnun vatsa on valkoinen. Amerikankurpon nokka on pitkä ja kaartuu alaspäin. == Levinneisyys ja elintavat == Amerikankurppoa tavataan Brasiliasta ja Paraguaysta Argentiinaan sekä Chilestä. Lajin elinympäristöä ovat suot, ruovikot ja kosteat ruohomaat. Amerikankurppo syö selkärangattomia eläimiä, esimerkiksi matoja ja nilviäisiä. Pesimäkausi on heinäkuulta helmikuulle. Pesä rakennetaan maahan ja naaras munii kaksi tai kolme ruskeapilkullista munaa. == Lähteet == Luokka:Limicoli
Leena Ikkala

Leena Ikkala (o.s. Hellman, s. 10. marraskuuta 1932) on suomalainen suunnistaja ja kameraseura-aktiivi, koulutukseltaan ekonomi. Helsingin Suunnistajia edustanut Ikkala saavutti suunnistuksen SM-kilpailuissa 1950-luvulla neljä henkilökohtaista kultaa, kahdeksan hopeaa ja kuusi pronssia sekä viestijoukkueiden jäsenenä kaksi kultaa ja seitsemän pronssisijaa. Lisäksi hän oli tuomassa hiihtosuunnistuksessa yhden joukkuekullan. Suunnistuksen veteraanikisoihin hän osallistui vielä 2010-luvullakin 86 vuoden iässä. Leena Ikkala on Suomen Kameraseurojen Liiton kunniajäsen ja ensimmäinen kunniapuheenjohtaja. Hän toimi SKsL:n puheenjohtajana vuosina 1986–1987 ja hallituksessa 1978–1987. Ikkala on edustanut liittoa kansainvälisen amatöörivalokuvaajajärjestön FIAPin (Fédération internationale de l’art photographique) kokouksissa sekä Suomen valokuvataiteen museon edustajistossa ja Valtion valokuvataidetoimikunnassa. Hänelle on myönnetty SKsL:n kultainen ansiomerkki sekä EFIAP- ja HonEFIAP -arvonimet saavutuksista kansainvälisissä näyttelyissä. Leena Ikkalan puoliso vuodesta 1956 oli ylilääkäri, professori Eero Ikkala (1931–2000). ==Lähteet== Luokka:Suomalaiset suunnistajat Luokka:Suomalaiset valokuvaajat Luokka:Vuonna 1932 syntyneet Luokka:Elävät henkilöt
Bonino

Bonino on muun muassa seuraavien henkilöiden sukunimi: * Emma Bonino (s. 1948), italialainen poliitikko * Julio César Bonino Bonino (1947–2017), uruguaylainen roomalaiskatolinen piispa * Nick Bonino (s. 1988), yhdysvaltalainen jääkiekkoilija * René Bonino (1930–2016), ranskalainen pikajuoksija
Piazza Martin Lutero

pienoiskuva|Viale Serapide johtaa Colosseumilta Martti Lutherin aukiolle. Piazza Martin Lutero (it.) eli Martti Lutherin aukio on Roomassa Oppionkukkulan puistossa sijaitseva aukio. Se sijaitsee Rooman sydämessä, näköyhteydessä Colosseumiin ja lähellä keisari Neron palatsin Domus Aurean raunioita. Aukio nimettiin saksalaisen uskonpuhdistajan Martti Lutherin mukaan 15. syyskuuta 2015. Avajaisiin osallistui protestanttisten yhteisöjen edustajia Italiasta ja lisäksi Saksan liittopäivien delegaatio. Aukiolla paljastetussa kyltissä on teksti: Piazza Martin Lutero, teologo tedesco de la Riforma (1483-1546) Martin Luther Square, German theologian of the Reformation. Aukion nimeäminen oli useiden protestanttisten yhteisöjen, ennen muuta seitsemännen päivän adventistien, viisi vuotta kestäneen työn tulos. Yhteisöt olivat avustaneet muun muassa Roomaan tulleita maahanmuuttajia. Yhteisöjen lobbaustyö ei aluksi tuottanut tulosta, koska vain harvat Rooman kaupunginhallinnossa tiesivät, kuka Martti Luther oli. Poliitikot päättivät aukion nimeämisestä vasta sen jälkeen, kun paavi oli antanut sille hyväksyntänsä. Aukion nimeäminen juhlisti reformaation juhlavuotta 2017 ja ilmaisi kirkon ekumeenisia ihanteita. Aukion nimeämistilaisuuden puheissa vuonna 2015 huomiota sai keskustelu turvapaikanhakijoista, joita Oppionpuistossa tuolloin majaili. Rooman pormestari Ignazo Marino totesi, että on pyrittävä auttamaan niitä, jotka ovat jääneet askeleen meistä jälkeen, ja muistutti Lutherin sanoista "Olemme kaikki kerjäläisiä". Saksan liittopäivien valtuuskunta kutsui aukion nimeämistä ekumeeniseksi teoksi ja kiitti pormestaria työstä sotaa pakenevien hyväksi. Fratelli d'Italia -puolueen edustaja syytti pormestari Marinoa siitä, että Oppionpuisto, jonka olisi pitänyt olla Rooman silmäterä ja kaunistus, oli laiminlyöty ja ala-arvoisessa tilassa, kunnes se oli kunnostettu vasta ennen juhlatilaisuutta. == Luther ja Rooma == Martti Luther vieraili Roomassa vuonna 1511. Hän oli lähtenyt innokkaana matkaan, mutta pettyi näkemäänsä kirkolliseen rappioon: Roomassa kaikki pyhä oli myytävänä. "Jos helvetti on olemassa, Rooma on rakennettu sen päälle", Luther totesi. Lutherin kokemukset Roomasta vaikuttivat hänen katoliseen kirkkoon myöhemmin kohdistamaansa kritiikkiin. == Lähteet == Luokka:Rooman aukiot Luokka:Martti Luther kulttuurissa
Naâman maakunta

Naâman maakunta () eli wilaya on hallintoalue Algerian länsiosassa Marokon rajalla. Vuonna 1984 perustetun maakunnan pinta-ala on 29 819,3 neliökilometriä. Sen hallinnollinen keskus on Naâman kaupunki. Asukkaita on 281 200 henkeä (vuonna 2018, arvio). Naâman maakunta sijaitsee Tell-Atlaksen ja Saharan Atlaksen välisellä ylängöllä. Se rajoittuu pohjoisessa Tlemcenin ja Sidi Bel Abbèsin, idässä El Bayadhin ja etelässä Bécharin maakuntiin sekä lännessä Marokkoon. Pinta-alasta 74 % on pohjoisen tasaista aroa, 12 % Saharan Atlaksen vuoristoa ja 14 % etelän Saharan reuna-aluetta. Hyötykaivannaisiin kuuluvat kalkkikivi, dolomiitti, hiekkakivi, savi, hiekka, kipsi, vuorisuola ja polymetallit. Maakunta jakautuu hallinnollisesti seitsemään piirikuntaan eli daïraan, joihin kuuluu 12 kuntaa. Piirikuntien keskukset ovat Aïn Sefra, Asla, Makmen Ben Amar, Mécheria, Moghrar, Naâma ja Sfissifa. Naâman kautta kulkevat Béchariin johtava maantie RN6 ja rautatie. Mécheriassa on kotimaan lentoasema. Maakunnassa harjoitetaan karjanhoitoa ja keidasviljelyä. Kaivosteollisuus tuottaa kiveä ja soraa. Naâmassa, Mécheriassa ja Aïn Sefrassa on muun muassa elintarvike-, metalli-, tekstiili-, nahka- ja kemian teollisuutta. Nähtävyyksiä ovat Djebel Aissan kansallispuisto, linnoitetut kylät, kuumat lähteet ja kalliopiirrokset. Hotelleja on Naâmassa, Mécheriassa ja Aïn Sefrassa. ==Lähteet== Luokka:Algerian maakunnat
Kühne Logistics University

KLU (Kühne Logistics University) on Hampurissa, Saksassa sijaitseva valtion akkreditoima yliopisto, joka kouluttaa johtajia, joilla on vahva operatiivinen ajattelutapa ja osaaminen, joka perustuu yliopiston keskeisiin osaamisalueisiin, eli digitaaliseen muutokseen, |kestävään kehitykseen ja yrittäjyyteen. |Kühne Foundationin tukemana KLU edistää erityisesti logistiikkaa ja toimitusketjun hallintaa tutkimus- ja opetustoiminnallaan. ==Historia== KLU:n perustivat vuonna 2010 Klaus-Michael Kühne ja hänen säätiönsä Kühne Foundation, joka sijaitsee Schindellegissä, Sveitsissä. Vuonna 2013 Hampurin entinen pormestari ja nykyinen Saksan liittokansleri Olaf Scholz avasi yliopiston kampuksen Hampurin HafenCityssä. Yhdessä INSEAD:n kanssa KLU avasi humanitaarisen logistiikan keskuksensa vuonna 2016. Vuonna 2021 KLU luokiteltiin Studyportalsin mukaan maailman parhaaksi yliopistoksi. KLU aikoo avata useita kampuksia Aasiassa, Latinalaisessa Amerikassa ja Afrikassa. ==Sijoitukset== Foundation for International Business Administration Accreditation (FIBAA) on akkreditoinut kaikki KLU:n kurssit. Vuonna 2021 KLU sai Studyportalsin Global Student Satisfaction Award -palkinnon, joka perustuu pelkästään opiskelijoiden arvosteluihin. ==Kumppaniyliopistot== * Audencia Business School * Chalmersin teknillinen korkeakoulu * EM Strasbourg Business School * Leuvenin katolinen yliopisto * Moskovan talouskorkeakoulu * Reykjavíkin yliopisto * Rotterdamin Erasmus-yliopisto * Singaporen kansallinen yliopisto * Stellenboschin yliopisto ==Puheenjohtajat== * Wolfgang Peiner (2010–2012) * Thomas Strothotte (2013–2022) * Andreas Kaplan (vuodesta 2023) ==Lähteet== ==Aiheesta muualla== * Viralliset sivut Luokka:Saksan yliopistot Luokka:Hampuri
Naâma

Naâma () on kaupunki ja Naâman maakunnan hallinnollinen keskus Algerian länsiosassa. Se sijaitsee Tell-Atlaksen ja Saharan Atlaksen välisellä ylängöllä 670 kilometriä Algerista lounaaseen. Naâman kunnassa oli arviolta 28 800 asukasta vuonna 2020. Naâman kunnan pinta-ala on 2 525,93 neliökilometriä. Se rajoittuu etelässä Asselan, Tioutin ja Aïn Sefran, lännessä Aïn Ben Khelilin ja pohjoisessa El Biodin ja Mécherian kuntiin sekä idässä El Bayadhin maakuntaan. Kaupungin itäpuolella on Naâman suolajärvi eli sebkha ja Djebel Malah -niminen vuori. Seudulla vallitsee aavikkoilmasto. Tammikuun keskilämpötila on 8 ja heinäkuun 32 astetta. Vuotuinen sademäärä on alle 150 millimetriä. Naâma oli pieni maalaiskylä ennen vuotta 1984, jolloin se valittiin uuden maakunnan keskuspaikaksi. Maakunnan suurimmat kaupungit ja teollisuuskeskukset ovat Mécheria ja Aïn Sefra. Kaupungin kautta kulkevat maantie RN6 ja Mohammadiasta Béchariin johtava rautatie. Mécheriassa on kotimaan lentoasema. Naâmassa on rakennustarvike- ja elintarviketeollisuutta. Ympäröivä maaseutu tuottaa vihanneksia ja lihaa. Kaupungissa toimii Salhi Ahmedin yliopistokeskus. ==Lähteet== Luokka:Algerian kaupungit
José Maza

José María Maza Sancho (syntynyt 1948) on Chileläinen tähtitieteilijä ja astrofyysikko. Hänen työnsä on keskittynyt supernovien tutkimukseen , emissioviivojen, pimeän energian ja objektiivisen prisman omaavien kvasaarien etsimiseen. == Teokset == * Supernovas, Ediciones B, 2008. Coauthored Mario Hamuy Wackenhut kanssa. ISBN 9563040414 * Astronomía contemporánea, Ediciones B, 2009. ISBN 9563040708 * Somos polvo de estrellas, Editorial Planeta, 2017. ISBN 9789563602449 * Marte: la próxima frontera, Editorial Planeta, Santiago, 2018. ISBN 9789563604771 ==Lähteet== Luokka:Vuonna 1948 syntyneet Luokka:Elävät henkilöt Luokka:Astrofyysikot
Maahantunkeutuminen

Maahantunkeutuminen on sotilaallinen hyökkäys, jossa suuri määrä yhden geopoliittisen kokonaisuuden taistelijoita saapuu aggressiivisesti toisen tällaisen kokonaisuuden omistamalle tai hallinnoivalle alueelle, yleensä tavoitteena joko: valloittaa; alueen määräysvallan tai vallan vapauttaminen tai palauttaminen; maan pakottaminen jakautumaan; vakiintuneen hallituksen muuttaminen tai myönnytysten saaminen mainitulta hallitukselta; tai niiden yhdistelmä. Maahantunkeutuminen voi olla sodan syy, osa suurempaa strategiaa sodan lopettamiseksi tai se voi muodostaa kokonaisen sodan itsessään. == Lähteet == * https://www.vocabulary.com/dictionary/invasion Luokka:Sodankäynnin strategia
Kantojärvi (Kuusamo)

Kantojärvi on ylänköjärvi Kuusamon pohjoisosassa Pohjois-Pohjanmaalla. Sen pinta-ala on 80 hehtaaria. Etäisyys Oulusta on 217 kilometriä koilliseen ja Kuusamon keskustasta noin 28 kilometriä pohjoiseen. == Maantiede == Kantojärven ulottuvuus lounaasta koilliseen on 2,3 kilometriä. Järven pohjoinen osa on eteläistä osaa huomattavasti kapeampi. Järvessä on useita 20–25-metrisiä syvänteitä, mutta sen keskiosaa halkoo matalikko, josta kohoaa paikka paikoin saaria. Laajin saari on järven eteläosan Niskasaari, jonka eteläpuolinen vesialue on matalaa. Noin kolmasosa Kantojärvestä on vähintään kymmenen metriä syvä. Kantojärven rannat ovat rakennusten täplittämää metsämaata. Järven länsipuolitse kulkee valtatie 5, josta erkanee itään yhdystie 18897, joka kulkee järven pohjoispuolitse. Kantojärveen laskee Purnujoki kaakosta Purnujärveltä. Järvien välinen kannas on noin 400 metriä leveä. Kantojärven luusua sijaitsee järven eteläkolkassa, josta se laskee Kantojokea länteen Ala-Kitkan (240,4 metriä mpy) Kantolahteen. Kantojoen pituus on yli viisi kilometriä. Ala-Kitkan itäisimmät lahdet ovat lähimmillään vain noin 400 metrin päässä Kantojärven pohjoisrannalta. Kantojärven vesitilavuus on 6 499 000 kuutiometriä. Kantojärvi (73.026.1.001) kuuluu Kantojoen valuma-alueeseen (73.026), joka on kolmannen jakovaiheen vesistö Koutajoen vesistössä (73). Toinen jakovaihe on Kitkajärven alue (73.02). Kantojoen valuma-alueeseen kuuluu 33 vähintään hehtaarin laajuista vakavettä, joista Kantojärvi ja Purnujärvi ovat ainoat yli puolen neliökilometrin laajuiset. == Lähteet == Luokka:Kuusamon järvet Luokka:Koutajoen vesistö
Kovajärvi (Kuusamo, Kurkijärven valuma-alue)

Kovajärvi on ylänköjärvi Kuusamon länsiosassa Pohjois-Pohjanmaalla. Sen pinta- ala on 3,5 neliökilometriä. Etäisyys Oulusta on 188 kilometriä itäkoilliseen. Järvi sijaitsee Kurkijärven pohjoispuolella ja se on laajin Kuusamon viidestä Kovajärvestä. == Maantiede == Kovajärven ulottuvuus kaakosta luoteeseen on 3,5 kilometriä. Järven luoteisosaa jakaa noin puolentoista kilometrin pituinen kohti kaakkoa kapeneva Kovaniemi, jonka eteläpuolella sijaitsee Pitkälahti ja pohjoispuolella Kovalahti. Itärannalla on useita samansuuntaisia, mutta huomattavasti pienempiä niemiä (Kallioniemi, Sänkiniemi, Murtoniemi). Pääaltaasta erottuu järven kaakkoisosan muodostava matala Niskalahti. Kovajärven ainoa kymmeneen metriin sukeltava kohta sijaitsee altaan koillisosassa. Järven keskiosassa on lähes kymmenen metriä syviä kohtia. Kallioniemen eteläpuolinen järvenosa on melkein kauttaaltaan alle kuusi metriä syvä. Kartan perusteella Kovajärven itärannan tuntumassa on joitakin vähäisiä luotoja. Kovajärven ranta-alue on metsä- ja suomaata. Ainoa nimetty tulouoma on järven koillisosan Hietalahden pohjukkaan laskeva Murtopuro. Kovajärven vesitilavuus on 11 784 000 kuutiometriä. Kovajärvi (61.663.1.012) kuuluu Kurkijärven valuma-alueeseen (61.663), joka on kolmannen jakovaiheen vesistö Iijoen vesistössä (61). Toinen jakovaihe on Kurkijoen valuma-alue (61.66) ja ensimmäinen jakovaihe on Kostonjoen valuma-alue (61.6). Kovajärvi on toiseksi laajin Kurkijärven valuma-alueen 34:stä vähintään hehtaarin laajuisesta vakavedestä. Laajin on Kurkijärvi ja kolmanneksi laajin on Jormua. Kuusamon Kostonjoen valuma-alueen Kovajärvi on toiseksi laajin Suomen kolmestatoista Kovajärvestä. Laajin on Suomussalmen Kovajärvi. Suomussalmella sijaitsee myös kaksi pienempää Kovajärveä. Kuusamossa sijaitsee neljä pienempää Kovajärveä ja Posiolla kaksi. Muut Kovajärvet sijaitsevat Sallassa, Enontekiöllä ja Taivalkoskella.Kovajärvi. Järviwiki. Viitattu 1.6.2023. == Lähteet == Luokka:Kuusamon järvet Luokka:Kostonjoen valuma-alue
Emma & Matilda

Emma & Matilda on suomalainen folk-popmusiikkia esittävä duo, jonka muodostavat laulajat Emma Johansson ja Matilda Malkamäki. Duo julkaisi ensimmäisen singlensä ”Joku jonka sä haluut” marraskuussa 2022. Duon ensimmäinen EP julkaistiin toukokuussa 2023 ja se nousi ensimmäisellä listaviikollaan Suomen virallisen albumilistan yhdeksänneksi. Toinen vuosi *Julkaistu: 8. maaliskuuta 2024 *Formaatti: digitaalinen *Levy-yhtiö: Warner Music Finland 13 === Kokoelmat === Nimi Julkaisutiedot Lista Albumilista Siellä on kaikki niin ihanaa / Toinen vuosi *Julkaistu: 17. toukokuuta 2024 *Formaatti: vinyyli *Levy-yhtiö: Warner Music Finland 35 === Singlet === Nimi Vuosi Listasijoitukset Albumi Single- lista Radio- lista ”Joku jonka sä haluut” 2022 – – Siellä on kaikki niin ihanaa ”Sä saat mut” 2023 – – ”Veronica” 31 – ”Joku muu” 13 – Toinen vuosi ”Joululaulu” – – ”Huoleton” 2024 43 – Toinen vuosi ”Toinen vuosi” – – ”Olivia” 30 – ”Mee jo” 35 – ”Levoton tuhkimo” 16 47 == Lähteet == Luokka:Suomalaiset duot Luokka:Suomalaiset folkyhtyeet Luokka:Suomalaiset popyhtyeet
Nel sole

Nel sole on italialaisen kevyen musiikin laulajan Albano Carrisin single vuodelta 1967 ja hänen ensimmäinen kaupallinen menestyksensä. Sen sävelsivät ja sanoittivat Carrisi, Pino Massara ja Vito Pallavicini. Singlen b-puolena on Luciano Berettan, Monegascon ja Rossella Conzin teos "Pensieri "P" 33". Joulukuussa 1967 sai ensi-iltansa musicarello-elokuva Nel sole, jossa Carrisi näyttelee miespääosan vastanäyttelijänään hänen tuleva puolisonsa Romina Power. Carrisi työskenteli tarjoilijana ravintolassa ja hän tutustui hittimaakari Pino Massaraan, joka kiinnitti hänet levy-yhtiöön Clan Celentano, jossa Carrisi jäi kuitenkin vaihtopenkille. Carrisin ura ampaisi nousuun parin vuoden päästä, kun hän siirtyi levy-yhtiöön Voce del Padrone. Carrisin laajasta äänialasta otettiin kaikki irti kappaleessa "Nel sole" ja se nousi Italian hittiparaatin kärkeen. "Nel solen" ympärille rakennettiin Carrisin esikoisalbumi, jolla on kaksi eri myyntinimeä: Al Bano ja Nel sole. == Lähteet == == Aiheesta muualla == *Chordify: Al bano - Nel Sole Luokka:Italialaiset musiikkikappaleet Luokka:Vuoden 1967 kappaleet
Ari Laaksonen (kenraali)

Ari Matti Laaksonen (s. 31. joulukuuta 1970 Helsinki) on suomalainen prikaatikenraali, joka työskentelee Kainuun prikaatin komentajana 1. heinäkuuta 2023 alkaen. Laaksonen suoritti upseerin tutkinnon vuonna 1995 ja yleisesikuntaupseerikurssin vuonna 2007. Hän on aiemmin työskennellyt muun muassa strategisen suunnittelusektorin johtajana Pääesikunnassa, kriisinhallintajoukon komentajana UNIFIL-operaatiossa Libanonissa sekä Panssarikoulun johtajana. == Lähteet == Luokka:Suomalaiset kenraalit Luokka:Vuonna 1970 syntyneet Luokka:Elävät henkilöt
Ari Laaksonen

Ari Laaksonen -nimisiä suomalaisia henkilöitä ovat: * Ari Laaksonen, muusikko ja basisti * Ari Laaksonen (s. 1961), geotieteilijä ja professori * Ari Laaksonen (s. 1970), kenraali
Nel sole (elokuva)

Nel sole on italialainen komediallinen musicarello-elokuva vuodelta 1967. Sen ohjasi Aldo Grimaldi. == Juoni == Carlo Carrera ja Lorena Vivaldi ovat opiskelukavereita ja rakastuneita toisiinsa. Carlo esiintyy rikkaan perheen poikana, mutta todellisuudessa hän työskentelee tarjoilijana rahoittaakseen opintonsa. Hän jää kiinni huijauksestaan ja kuvittelee, että Lorena ei enää välitä hänestä. Carlo lopettaa koulun kesken ja aloittaa suhteen varakkaan Ivanan kanssa. Tämä kuitenkin haluaa eroon Carlosta valehtemalla hänen varastaneen arvokkaan sormuksen. Ivana jää kiinni petoksestaan Carlon ystävien Francon ja Ciccion sekä Lorenan ansiosta. Carlo palaa koulunpenkille ja rakkaus Lorenaan jatkuu. == Näyttelijät == == Lähteet == Luokka:Musiikkielokuvat Luokka:Vuoden 1967 italialaiset elokuvat
Gunder Anton Jahren

Gunder Anton Jahren (8. elokuuta 1858 Rakkestad – 20. toukokuuta 1933) oli norjalainen Høyren poliitikko. Hän istui suurkäräjillä vuosina 1903–1930 ja toimi Norjan maatalousministerinä 1920–1921. ==Lähteet== ==Aiheesta muualla== Luokka:Norjan maatalousministerit Luokka:Vuonna 1858 syntyneet Luokka:Vuonna 1933 kuolleet
Knudsenin II hallitus

Knudsenin II hallitus oli Norjan hallitus 31. tammikuuta 1913 – 21. kesäkuuta 1920. Se oli Venstren muodostama vähemmistöhallitus. ==Ministerit== Pääministeri * Gunnar Knudsen Ulkoministeri * Nils Claus Ihlen Valtiovarainministeri * Anton Omholt Puolustusministeri * Hans Vilhelm Keilhau 31.1.1913–8.8.1914 * Christian Theodor Holtfodt 8.8.1914–20.2.1919 * Rudolf Peersen 20.2.1919–17.6.1919 * Ivar Aavatsmark 17.6.1919–21.6.1920 Oikeusministeri * Lars Abrahamsen 31.1.1913–26.7.1916 * Andreas Urbye 26.7.1916–1.5.1917 * Otto Blehr 1.5.1917–21.6.1920 Kirkko- ja opetusministeri * Aasulv Bryggesaa 31.1.1913–26.10.1915 * Jørgen Løvland 26.10.1915–21.6.1920 Työministeri * Andreas Urbye 31.1.1913–26.7.1916 * Martin Olsen Nalum 26.7.1916–10.5.1920 * Ole Monsen Mjelde 10.5.1920–21.6.1920 Sosiaaliministeri * Johan Castberg 3.6.1913–22.4.1914 * Kristian Friis Petersen 22.4.1914–1.10.1916 * Lars Abrahamsen 1.10.1916–20.2.1919 * Paal Berg 20.2.1919–21.6.1920 Maatalousministeri * Gunnar Knudsen 31.1.1913–12.12.1919 * Håkon Five 12.12.1919–21.6.1920 Kauppaministeri * Johan Castberg 31.1.1913–2.6.1913 * Kristian Friis Petersen 1.10.1916–20.2.1919 * Birger Stuevold-Hansen 20.2.1919–21.6.1920 Säännöstelyministeri * Oddmund Vik 26.7.1916–28.11.1917 * Birger Stuevold-Hansen 28.11.1917–20.2.1919 * Håkon Five 20.2.1919–21.6.1920 Teollisuuden säännöstelyministeri * Torolf Prytz 30.4.1917–5.7.1918 * Haakon Hauan 21.7.1918–1.5.1920 ==Lähteet== Luokka:Norjan hallitukset
Våganavisa

Våganavisa on norjalainen vuonna 2006 perustettu paikallislehti, jonka toimitus on Svolværissä Våganin kunnassa. Lehti kuuluu Polaris Media -konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Vågan
Veijo Jäsberg

Veijo Antero Jäsberg (21. heinäkuuta 1948 Helsinki – 11. toukokuuta 2023 Helsinki) oli suomalainen monilajiurheilija, valmentaja ja laitosmestari. Amerikkalaisessa jalkapallossa Jäsberg voitti suomenmestaruuden Helsinki Roostersissa 1982 ja 1983 sekä SM-pronssia 1985. Jäsberg edusti Suomea maajoukkuetasolla 1983–1985 saavuttaen EM-hopeaa lajin ensimmäisissä EM- kisoissa vuonna 1983. Jäsberg oli ehdolla Suomen Amerikkalaisen Jalkapallon Liiton Jenkkifutiksen Hall of Fameen vuonna 2022. Raskaan sarjan judossa Jäsberg voitti urallaan SM-hopeaa vuosina 1976 ja 1978 sekä SM-pronssia 1974, 1975, 1979 ja 1980. Käsipallossa hän valmensi Sjundeå IF:n suomenmestariksi kaudella 1989–1990. Lisäksi Jäsberg oli SM-tason voimanostaja. Ammatiltaan Jäsberg oli Töölön kisahallin laitomestari ja hänestä on työyhteisön myöntämä muistolaatta hallin seinällä. Jäsbergille myönnettiin Suomen Kuntaliiton hopeinen ansiomerkki vuonna 1997 ja kultainen Helsinki-mitali vuonna 2009. Jäsberg on haudattu Honkanummen hautausmaalle Vantaalle. == Lähteet == Luokka:Suomalaiset amerikkalaisen jalkapallon pelaajat Luokka:Suomalaiset judokat Luokka:Suomalaiset käsipallovalmentajat Luokka:Suomalaiset voimanostajat Luokka:Vuonna 1948 syntyneet Luokka:Vuonna 2023 kuolleet
Toksport

Toksport WRT on moottoriurheilutalli, joka on osallistunut ralli- ja ratakilpailuihin vuodesta 2002. Tallin tilat sijaitsevat Nürburgringin läheisyydessä Saksassa. 20 vuoden aikana talli on osallistunut yli 650 kilpailuun 29 kilpasarjassa, joihin kuuluvat muun muassa rallin MM-sarja, rallin EM-sarja, FIA WTCC, FIA ETCC, Porsche Carrera Cup, GT World Challenge ja ADAC GT Masters. Talli toimii Škoda Motorsportin kanssa. == Lähteet == Luokka:Saksalaiset autourheilutallit
El Bayadhin maakunta

El Bayadhin maakunta () eli wilaya on hallintoalue Algerian länsiosassa. Sen keskus on El Bayadhin kaupunki. Alueen pinta-ala on 71 696,7 neliökilometriä. Asukkaita on 334 800 henkeä (vuonna 2018, arvio). El Bayadhin maakunta rajoittuu pohjoisessa Sidi Bel Abbèsin, Saïdan ja Tiaretin, idässä Laghouatin, Ghardaïan ja El Meniaan, etelässä Timimounin sekä lännessä Bécharin ja Naâman maakuntiin. Alueen pohjoisosassa on ylätasanko ja sen eteläpuolella Saharan Atlas. Etelässä Saharan reuna-alue muodostaa 71 prosenttia maakunnan pinta- alasta. Hyötykaivannaisia ovat kalkkikivi, kipsi, suola, savi, kvartsihiekka, asbesti ja baryytti. Vesistöihin kuuluvat Chott Ech Cherguin suolajärvi ja joukko vadeja. Vuotuinen sademäärä on 200–300 millimetriä. Maakunta jakautuu hallinnollisesti kahdeksaan piirikuntaan eli daïraan, joihin kuuluu 22 kuntaa. Piirikuntien keskukset ovat Boualem, Bougtoub, Boussemghoun, Brezina, Chellala, El Abiodh Sidi Cheikh, El Bayadh ja Rogassa. El Bayadhiin kautta kulkevat maantiet RN47, RN111 ja RN6A. Kaupunkiin on rakenteilla 130 kilometrin pituinen rautatie Mécheriasta. Sen koillispuolella on lentokenttä. Maakunnassa harjoitetaan karjanhoitoa ja maanviljelyä. Kaivosteollisuus tuottaa kalkkikiveä ja kipsiä. El Bayadhissa ja Bougtobissa on kemian ja elintarviketeollisuutta. Nähtävyyksiä ovat kalliopiirrokset, vanhat linnoitetut kylät, El Ghorin luolat, Brezinan ja Boussemghounin keitaat ja suufilaisveljeskuntien zawiyat. Hotelleja on lähinnä El Bayadhissa. ==Lähteet== Luokka:Algerian maakunnat
Naturalia non sunt turpia

Nātūrālia nōn sunt turpia (lat.) tarkoittaa "luonnolliset asiat eivät ole häpeällisiä". Lauseen alkuperäistä lähdettä ei tiedetä, mutta Euripideen näytelmässä Hypsipyle (60,96a) esiintyy sitä muistuttava ajatus kreikaksi. Näytelmässä mietelmä viittaa Diogeneen (412–323 eaa.) ja myös muiden kyynikkojen häpeilemättömään elämäntapaan.Pitkäranta 2001, s. 611Kivimäki 2008, 167 == Lähteet == * * === Viitteet === Luokka:Latinankieliset fraasit Luokka:Lentävät lauseet
Lancia HF

High Fidelity (lyhyemmin HF) on italialaisen automerkin Lancian brändi, joka kuvaa suorituskyvyltään tehokkaampaa mallia. ==Historia== Alun perin HF merkki käytettiin niiden asiakkaiden keskuudessa, jotka olivat omistaneet useamman Lancian 1930–luvulla. Sittemmin perinne jatkui ja 1960 perustettiin HF kerho. Sen jäsenet käyttivät Flaminioissa kyseistä merkkiä ajamissaan Grand Turismo kilpailuissa. Lopulta 1963 kerhon jäsenet perustivat yksityistallin, HF Squadra Corsen. Alun perin talli oli harrastelijatason kuljettajille, jotka saivat hieman tehdastukea Lancialta.The HF Symbol of Lancia Competition Cars lanciaintegrale.com Viitattu 4.6.2023 Virallisesti HF merkkiä käytettiin ensi kerran 1965, kun Lancia otti omistukseensa yksityiskilpatallin. Sittemmin merkkiä käytettiin Lancia Fulvian vuosina 1966–1967 valmistetussa Coupé HF -mallissa. Nimen oli tarkoitus kuvata myös autojen luotettavuutta niin ralleissa, kuin liikennekäytössä olevia henkilömalleja.The Most Famous Elephant in The World carthrottle.com Viitattu 4.6.2023 Merkkiä käytettiin rallin parissa vielä 1970-luvulla Lancia Stratos mallissa, kunnes se palasi takaisin rallin pariin 1980-luvulla Lancia Deltan myötä. ==Logo== HF:n symbolina on käytetty kirjainten lisäksi sinistä ja myöhemmin punaista norsua (elefantino). Virallista selitystä symbolille ei ole, mutta 1953 Lancian johdossa ollut automerkin perustajan poika Gianni Lancia käytti sitä hyvän onnen merkkinä ensimmäisissä kilvanajoissa. ==Henkilöautot== Auto Malli Vuosi Fulvia Coupé HF 1966–67 Fulvia Coupé 1600 HF 1970–73 Lancia 2000 Coupé HF 1971–75 Stratos HF Stradale 1974 Delta 1.6 HF turbo 1984–1985 Delta HF 4WD 1986 Delta HF Integrale 8V 1987 Delta HF Integrale 16V 1989 Delta HF Integrale "Evo1" 1991 Delta HF Integrale "Evo2" 1993 Dedra Turbo 8V HF 1991–1994 Dedra Turbo 8V HF Integrale 1991–1994 Ypsilon HF 2025 ==Lähteet== High Fidelity
Fallou Ndiaye

Fallou Ndiaye (s. 10. marraskuuta 2001) on senegalilainen jalkapalloilija, joka edustaa Veikkausliigassa pelaavaa SJK:ta. == Lähteet == Luokka:Senegalilaiset jalkapalloilijat Luokka:Vuonna 2001 syntyneet Luokka:Elävät henkilöt
RAC-ralli 1992

RAC-ralli 1992 (viralliselta nimeltään Lombard RAC Rally) oli rallin maailmanmestaruussarjan viimeinen kilpailu kaudella 1992. Kilpailu järjestettiin 22.-25\. marraskuuta 1992 Chesterissä. == Reitti == Erikoiskokeiden yhteispituus oli (suunniteltu pituus oli ). Sunnuntain puistoerikoiskokeilla kokeiltiin saman erikoiskokeen ajamista kahdesti peräkkäin. Yorkshiren sijasta viimeinen lenkki ajettiin nyt Skotlannin Dumfriesin alueella. Tosin viimeinen siirtymä oli tämän johdosta n. 300 km pitkä. == Pistetilanne == Kilpailun alussa Didier Auriol, Carlos Sainz ja Juha Kankkunen olivat kolmen pisteen sisällä mestaruustaistelussa. Auriol oli voittanut kaudella ennätysmäiset kuusi kertaa, mutta Kankkunen oli ollut kauden tasaisin ja ajanut palkintopallille jokaisessa kilpailussaan. Sainz oli Espanjan kilpailun jälkeen kaksi pistettä edellä Kankkusta ja kolme ennen Auriolia. Auriolin Lancia kärsi moottoririkon kilpailussa ja menetti mahdollisuuden kuljettajien mestaruuden voittamiseen kauden aikana. == Tulokset == Sija Kuljettaja Kartanlukija Auto Aika Ero 1 Carlos Sainz Luis Moya Toyota Celica Turbo 4WD (ST185) 5:23.06 0.0 2\. Ari Vatanen Bruno Berglund Subaru Legacy RS 5:25.22 +2.16 3\. Juha Kankkunen Juha Piironen Lancia Delta HF Integrale 5:25.51 +2.45 4\. Markku Alén Ilkka Kivimäki Toyota Celica Turbo 4WD (ST185) 5:26.35 +3.29 5\. Miki Biasion Tiziano Siviero Ford Sierra Cosworth 4x4 5:26.47 +3.41 6\. Colin McRae Derek Ringer Subaru Legacy RS 5:31.14 +8.08 7\. Kenneth Eriksson Staffan Parmander Mitsubishi Galant VR-4 5:33.26 +10.20 8\. Tommi Mäkinen Seppo Harjanne Nissan Sunny GTI-R 5:35.07 +12.01 9\. Malcolm Wilson Bryan Thomas Ford Sierra Cosworth 4x4 5:35.26 +12.20 10\. Andrea Aghini Sauro Farnocchia Lancia Delta HF Integrale 5:37.58 +14.52 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 1992 Luokka:Walesin ralli
Roope Korhonen (ralliautoilija)

Roope Korhonen (s. 18. syyskuuta 1998) on suomalainen ralliautoilija. Hän kilpailee kaudella 2023 WRC3-sarjassa. Korhosen kartanlukijana toimii Anssi Viinikka. Korhonen voitti rallin SM-sarjan mestaruuden SM3 (Rally3) -luokassa kaudella 2022. Korhonen aloitti autourheilun kartingissa ja ajoi ensimmäisen rallinsa vuonna 2015, jolloin kartanlukija ajoi siirtymäosuudet. Korhonen voitti kaudella 2023 neljä ajamastaan neljästä kilpailusta WRC3-sarjassa Ford Fiesta Rally3 -autolla. WRC3-sarjassa lasketaan neljä parasta tulosta viidestä kilpailusta. Toisella kuljettajalla oli mahdollisuus nousta tasapisteisiin Korhosen kanssa kauden viimeisissä kilpailuissa. Chilen rallissa Diego Dominguezilla oli teknisiä ongelmia, jonka myötä hän ei voinut enää voittaa WRC3-luokan kilpailua. WRC3-sarjan mestaruus päätyi tämän myötä Korhoselle ja hänen kartanlukijalleen Anssi Viinikalle. SM-sarjassa Korhonen ajaa Rautio Motorsportin Volkswagen Polo GTI R5 -autolla SM1-luokassa. Korhonen osallistui vuoden 2023 Suomen ralliin WRC2-luokassa. Korhonen sijoittui luokkansa kolmanneksi ja yleiskilpailun neljänneksi Itävallan Herbst-rallissa lokakuussa 2023. Keski-Euroopan rallissa lokakuussa 2023 Korhonen joutui keskeyttämään rallin ensimmäisen päivän jälkeen siirtymätaipaleella paluumatkalla Tšekistä Saksaan, kun Saksan poliisi määräsi auton ajokieltoon. Saksan poliisin mukaan auton rekisteröinti päättyi, kun kilpailijat ajoivat sillä Saksasta Tšekkiin, jossa he ajoivat kaksi erikoiskoetta. Kaudelle 2024 Korhosen suunnitelmana oli ajaa Toyota GR Yaris Rally2 -autolla täysi SM-sarja sekä seitsemän MM-rallia. Tammikuussa 2024 Rautio Motorsport vahvisti uuden auton käyttöönoton Arctic Lapland -rallissa. Lokakuussa 2024 Korhonen voitti SM-sarjan mestaruuden ajamalla toiseksi Kiteen rallissa. == Lähteet == Luokka:Suomalaiset ralliautoilijat Luokka:Vuonna 1998 syntyneet Luokka:Elävät henkilöt
Reino Penttilä

Reino Juhani Penttilä (s. 21. huhtikuuta 1940 Nurmo) on suomalainen maanviljelijä ja osuustoimintavaikuttaja, joka on saanut maanviljelysneuvoksen arvonimen. Viitattu 5.6.2023. Penttilä syntyi maanviljelijä Reino Johannes Penttilän ja emäntä Aune Johanna Katilan perheeseen. Hän avioitui 1999 Leila Irmeli Kamusen kanssa. Kansakoulun käynyt Penttilä oli maanviljelijä Nurmossa 1961–1996 ja Penttilän Broiler/Larvatalon Broiler Oy:n palveluksessa 1970–2005. Hän oli Osuusteurastamo Itikan ja sitä seuranneen Atrian pitkäaikainen ylin päättäjä, vuodesta 1982 aina vuoteen 2005 asti. Itikan hallintoneuvoston jäsen Penttilä oli 1966–2005 ja puheenjohtaja 1982–2005 ja Itikka-Lihapolar Oy:n eli sittemmin Atria Oyj:n ja Atria Yhtymä Oyj:n hallituksen puheenjohtaja 1991–2005. Penttilä oli myös muun muassa Tuottajain Lihakeskuskunnan hallintoneuvoston jäsen 1982–1991 ja puheenjohtaja 1988–1990 ja Keskinäisen vahinkovakuutusyhtiö Tapiolan hallintoneuvoston jäsen 1994–2006 ja puheenjohtaja 2005–2006. Hänellä oli lisäksi useita muita osuustoiminnallisia ja maatalousalan järjestöjen luottamustehtäviä. Maanviljelysneuvoksen arvonimen Pnttilä sai 2000. == Lähteet == Luokka:Suomalaiset maanviljelijät Luokka:Suomalaiset yrittäjät Luokka:Maanviljelysneuvokset Luokka:Suomalaiset osuustoimintaliikkeen vaikuttajat Luokka:Vuonna 1940 syntyneet Luokka:Elävät henkilöt
Emma Johansson

Emma Johansson -nimisiä henkilöitä ovat: * Emma Johansson (s. 1981), ruotsalainen suunnistaja ja maailmanmestari * Emma Johansson (s. 1983), ruotsalainen maantiepyöräilijä * Emma Johansson, suomalainen folk-popmuusikko, Emma & Matilda -duon jäsen.
Trøndelagin käräjäoikeus

Trøndelagin käräjäoikeus (norj. Trøndelag tingrett) on yksi Norjan 23 käräjäoikeudesta ja se kuuluu Frostatingin laamanninoikeuden alaisuuteen. Se perustettiin vuonna 2021 yhdistämällä aiemmat Fosenin, Sisä-Trøndelagin, Namdalin ja Etelä-Trøndelagin käräjäoikeudet. Käräjäoikeuden toimipisteet sijaitsevat Brekstadissa, Namsosissa, Steinkjerissä ja Trondheimissa. ==Tuomiopiiri== Käräjäoikeuden tuomiopiirin muodostavat seuraavat kunnat: * Flatanger * Frosta * Frøya * Grong * Heim * Hitra * Holtålen * Høylandet * Inderøy * Indre Fosen * Leka * Levanger * Lierne * Malvik * Melhus * Meråker * Midtre Gauldal * Namsos * Namsskogan * Nærøysund * Oppdal * Orkland * Osen * Overhalla * Rennebu * Rindal * Røros * Røyrvik * Selbu * Skaun * Snåsa * Steinkjer * Stjørdal * Trondheim * Tydal * Verdal * Ørland * Åfjord ==Lähteet== ==Aiheesta muualla== * Käräjäoikeuden verkkosivut Luokka:Norjan käräjäoikeudet
Ana Laguna

Ana Laguna (s. 1955 Espanja) on espanjalais-ruotsalainen balettitanssija. Hän aloitti uransa vuonna 1974 ja jäi eläkkeelle 1996. Balettiuransa jälkeen hän on näytellyt teatterissa. Laguna sai professorin arvonimen vuonna 2000 ja vuonna 2006 hänet nimettiin hovitanssijaksi. ==Lähteet== ==Aiheesta muualla== Luokka:Ruotsalaiset balettitanssijat Luokka:Ruotsalaiset näyttelijät Luokka:Vuonna 1955 syntyneet Luokka:Elävät henkilöt
Eero Ikkala

Eero Ikkala (15. helmikuuta 1931 Vaasa – 26. maaliskuuta 2000 Sodankylä) oli suomalainen lääketieteen ja kirurgian tohtori, joka työskenteli 25 vuotta Helsingin yliopistollisen keskussairaalan sisätautiosaston ylilääkärinä. Hänen oma erikoisalansa oli hematologia. Vuonna 1981 hän sai professorin arvonimen. Eero Ikkala tuli ylioppilaaksi Helsingin reaalilyseosta vuonna 1949 ja alkoi opiskella lääketiedettä Helsingin yliopistossa. Hän valmistui lääkäriksi 1955 ja sisätautien erikoislääkäriksi 1962. Vuodesta 1957 Ikkala työskenteli Hyksin II sisätautien klinikalla apulaisopettajana ja apulaisylilääkärinä ja sitten vuodet 1971–1996 sisätautien poliklinikan osastonylilääkärinä. Hänestä tuli sisätautien dosentti 1965, professori vuonna 1973 ja professorin arvonimen hän sai 1981. Hän hoiti sijaisena Helsingin yliopiston sisätautien professuuria 1978–1980 ja toimi Suomen Punaisen Ristin Veripalvelun konsultoivana lääkärinä 1958–1996. Ikkala toimi 15 vuotta Suomen Lääkäriliiton valtuuskunnan puheenjohtajana. Uransa aikana hän toimi myös puheenjohtajana Nuorten lääkärien yhdistyksessä 1962, Suomen Urheilulääkäriyhdistyksessä 1965–1968 ja Suomen hematologiyhdistyksessä 1972–1973 sekä Suomalaisen Lääkäriseuran Duodecimin sihteerinä 1965–1967. Hän oli myös Instrumentariumin ja Huhtamäki- yhtiön hallintoneuvoston jäsen. Eero Ikkala kuoli 69-vuotiaana sisätautilääkärien hiihtoretkellä Luostolla maaliskuussa 2000. Hänen isänsä oli hallintoneuvos Artturi Ikkala ja veljensä kansanedustaja Olli Ikkala.. Eero Ikkalan puoliso vuodesta 1956 oli ekonomi Leena Ikkala, jonka hän tapasi suunnistusharrastuksen parissa. ==Lähteet== Luokka:Suomalaiset urheilulääkärit Luokka:Vuonna 1931 syntyneet Luokka:Vuonna 2000 kuolleet Luokka:Helsingin yliopiston professorit Luokka:Suomalaiset professorin arvonimen saaneet
Neferkamin Anu

Neferkamin Anu oli muinaisen Egyptin 8.dynastian faarao. Neferkamin Anu mainitaan sekä Abydoksen kuningasluettelossa että Torinon papyruksessa. Torinon papyrus on osin vioittunut hänen nimensä kohdalla. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Qakare Ibi

Qakare Ibi oli muinaisen Egyptin 8.dynastian faarao. Hänet mainitaan sekä Abydoksen kuningasluettelossa että Torinon papyruksessa. Qakare Ibi hallitsi luultavasti 2-4 vuotta. Hänet on haudattu viimeiseen Sakkaraan rakennettuun pyramidiin, lähelle Pepi II:n pyramidia. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Neferkaure

Neferkaure (Kauniit ovat Ren sielut) oli muinaisen Egyptin 8.dynastian faarao. Hänet mainitaan Abydoksen kuningasluettelossa. Hän hallitsi noin 2126–2113 eaa. välillä, mahdollisesti vuosina 2167–2163 eaa. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Neferkauhor

Neferkauhor (Kaunis on Horuksen sielu) oli muinaisen Egyptin 8.dynastian faarao. Hän hallitsi noin 2163–2161 eaa. Neferkauhorin synnyinnimi Khuiuihepu tai Khuwihapi merkitsee ”Apis suojelee minua”. Neferkauhorin hallintokaudelle ajoittuvat Koptoksen asetukset, joissa mainitaan muun muassa faaraon vanhimman tyttären avioituminen Shemai-nimisen Ylä-Egyptin visiirin kanssa. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Neferirkare

Neferirkare (Kaunis Ren muoto ja sielu) tai Neferirkare II oli muinaisen Egyptin 8.dynastian faarao. Hän hallitsi noin vuoden ajan 2161–2160 eaa. Neferirkare oli luultavasti 8. dynastian viimeinen hallitsija. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Haymenn Bah-Traoré

Haymenn Bah-Traoré (s. 12. kesäkuuta 1997) on togolais-saksalainen jalkapalloilija joka edustaa A lygan pelaavaa FK Kauno Žalgiris.Oficiali klubo svetainė: Į Kauną atvyksta buvęs Dortmundo „Borussia“ sistemos gynėjassportas.lt naujienos: Į Kauną atvyksta buvęs Dortmundo „Borussia“ sistemos gynėjas == Lähteet == Luokka:Togolaiset jalkapalloilijat Luokka:Saksalaiset jalkapalloilijat Luokka:Vuonna 1997 syntyneet Luokka:Elävät henkilöt
Jyväskylän Saukot

Jyväskylän Saukot on keväällä 1946 perustettu jyväskyläläinen vesipalloseura. Seura perustettiin, koska haluttiin edistää työväen uintiharrastusta. Ensimmäiset vuodet nimi oli Jyväskylän Työväen Uimarit ry, kunnes nimi muutettiin 1949 Jyväskylän Saukot ry:ksi.Saukot ja vesipallo == Lähteet == == Aiheesta muualla == * Jyväskylän Saukot Facebookissa * Jyväskylän Saukot Instagramissa Luokka:Suomalaiset vesipalloseurat Luokka:Jyväskyläläiset urheiluseurat Luokka:Suomen Työväen Urheiluliiton jäsenseurat Luokka:Vuonna 1946 perustetut urheiluseurat
Luvian baptistiseurakunta

Luvian baptistiseurakunta oli vuodesta 1871 aina 1920-luvulle toiminut baptistiseurakunta Luvialla, Satakunnassa. Luvian baptistiseurakunta oli ensimmäinen suomenkielinen baptistiseurakunta.Edén 1931, s. 385Lohikko 2006, s. 27 Seurakunnan perusti merimies Hans Henrikkson Elmgren, joka oli tullut uskoon Englannin ja Amerikan matkoillaan. Palattuaan kotiin Luvian Viasvedelle hän ryhtyi saarnaajaksi, minkä seurauksena syntyi herätystä. Seurakunta perustettiin huhtikuussa 1871. Elmgren kuoli 35-vuotiaana vuonna 1874, minkä jälkeen seurakunnan johtajana toimi yli 50 vuoden ajan Esaias Lehtovuori (aik. Lundberg). == Katso myös == * Baptismi Suomessa == Lähteet == * * === Viitteet === Luokka:Luvia Luokka:Suomen entiset baptistiseurakunnat
Pierre Delattre

Pierre C. Delattre (21. lokakuuta 1903 Roanne, Ranska – 11. heinäkuuta 1969 Santa Barbara, Kalifornia) oli ranskalaissyntyinen mutta Yhdysvalloissa uransa tehnyt foneetikko, joka tunnetaan kontrastiivisen fonetiikan, puhesynteesin ja ranskan ääntämisopetuksen kehittäjänä. Delattre opiskeli Ranskassa musiikkia, ranskaa ja fonetiikkaa ja tutki ennen kaikkea puheen artikulaatiota ja fonetiikan soveltamista kielenopetukseen. Hän väitteli vuonna 1937 Michiganin yliopistossa ranskan tavukestoon vaikuttavista tekijöistä. Vuosina 1947–1953 hän toimi Pennsylvanian yliopistossa ja kiinnostui tuolloin nopeasti kehittyvästä puheanalyysitekniikasta. Hänen viimeinen virkansa oli Kalifornian yliopistossa Santa Barbarassa vuodesta 1964 aina kuolemaansa saakka. Hänen kaksiosainen artikkelinsa (Delattre 1958) puheen akustisista vihjeistä vaikutti laajalti myöhempään puhesynteesitutkimukseen, jonka merkittävänä edistäjänä Delattrea yhdessä muiden Haskins Laboratoriesin kollegojensa kanssa 1950–60-luvuilla pidetään (ns. Pattern-Playback-synteesi).Fant, Gunnar: Analysis and synthesis of speech processes. Teoksessa: Bertil Malmberg (toim.): Manual of phonetics, s. 172–277. North-Holland, Amsterdam & London 1970. Synteesiä apunaan käyttäen Delattre ja muut osoittivat mm. ensimmäisten kahden tai kolmen vokaaliformantin riittävän eri syntetisoitujen vokaalien tunnistamiseen.Harrington, Jonathan: Acoustic phonetics. Teoksessa: William J. Hardcastle & John Laver & Fiona E. Gibbon (toim.): The handbook of phonetic sciences, s. 81–129. Toinen laitos. Wiley-Blackwell, Malden (Mass.). Nykyisin Delattre kuitenkin parhaiten tunnettaneen kontrastiivista fonetiikkaa käsitelleistä tutkimuksistaan (Delattre 1966), joissa hän tutki mm. perustaajuuden vaihtelua amerikanenglannissa, ranskassa, espanjassa ja saksassa.Fry, D. B.: Prosodic phenomena. Teoksessa: Bertil Malmberg (toim.): Manual of phonetics, s. 365–410. North-Holland, Amsterdam & London. Yhdessä suomalaisen Kalevi Wiikin kanssa häntä voidaan pitää yhtenä nykyaikaisen, instrumentaaliseen kokeelliseen tutkimukseen perustuvan kontrastiivisen fonetiikan edelläkävijöistä. == Teoksia == * Delattre, Pierre C. 1958: Les indices acoustiques de la parole: Premier rapport. Phonetica 2: 108–118, 226–251. * Delattre, Pierre C. 1962: Some factors of vowel duration and their cross-linguistic validity. Journal of the Acoustical Society of America 34. * Delattre, Pierre C. 1966: Comparing the phonetic features of English, French, German and Spanish. Julius Groos, Heidelberg. * Delattre, P. – Poenack, E. – Olsen, C. 1965: Some characteristics of German intonation for the expression of continuity and finality. Phonetica 13. == Lähteet == Luokka:Foneetikot Luokka:Ranskalaiset kielitieteilijät Luokka:Yhdysvaltalaiset kielitieteilijät Luokka:Amerikanranskalaiset Luokka:Vuonna 1903 syntyneet Luokka:Vuonna 1969 kuolleet
Suomen Karateliitto

Suomen Karateliitto ry on karaten, hokutoryu ju-jutsun ja taidōn kattojärjestö Suomessa. Yhdistys perustettiin vuonna 1969. Suomen Karateliitto kuuluu Maailman karateliittoon (WKF) ja Euroopan karateliittoon (EKF). Yhdistyksen toiminnanjohtaja on Pirkko Heinonen. == Talous == Suomen Karateliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 1 531 260 euroa. Vuosittainen tuki on ollut vuodesta 2023 lähtien 245 000 euroa. == Lähteet == Luokka:Karate Luokka:Taido Luokka:Suomalaiset urheilujärjestöt
Tapparan SM-sarjakausi 1960–1961

Tappara pelasi kaudella 1960–61 jääkiekon SM-sarjassa. Tappara saavutti historiansa viidennen Suomen mestaruuden. Mestarijoukkueen tehokas pelaaja oli Timo Ahlqvist, joka teki 26 maalia 18 ottelussa. Myös Jouni Seistamo teki keskimäärin maalin ottelua kohden. Molemmat keräsivät yhteensä 32 tehopistettä, ja he olivat myös koko sarjan pistepörssissä sijoilla yksi ja kaksi. Mestaruussarjan piste- ja maalipörssit voitti ensimmäistä kertaa Tapparan pelaaja. Lisäksi Kalevi Numminen keräsi 35 rangaistusminuuttia, mikä oli uusi yhden kauden ennätys. == Sarjataulukko == == Tapparan ottelut == 1.HJK-Tappara(4-5) 2.Tappara-TK-V(2-4) 3.Tappara-Lukko(8-1) 4.Tappara- SaiPa(13-1) 5.Ilves-Tappara(3-5) 6.Vesa-Tappara(1-3) 7.Tappara-HIFK(3-3) 8.Kärpät-Tappara(1-5) 9.Tappara-TPS(7-2) 10.Tappara-HJK(5-3) 11.TPS- Tappara(2-2) 12.HIFK-Tappara(2-6) 13.SaiPa-Tappara(1-6) 14.Tappara- Kärpät(10-0) 15.TK-V-Tappara(0-12) 16.Tappara-Vesa(8-2) 17.Tappara-Ilves(3-3) 18.Lukko-Tappara(4-3) == Lähteet == 1960-61